text: mellemørebetændelse
  
  publiceret: 2022-06-21 16:22:33+02:00
  Mellemørebetændelse er betændelse i mellemøret fremkommet ved spredning af bakterier fra svælget via det eustakiske rør, oftest i tilslutning til forkølelse. Betændelsen viser sig ved stærke øresmerter, feber og nedsat hørelse.
  Dannelse af materie i mellemøret kan medføre udbuling af trommehinden, evt. at denne brister (perforerer), hvorved der kommer øreflåd. Ved manglende perforation kan der opnås smertelindring ved et lille snit i trommehinden. I mange tilfælde må der desuden gives antibiotisk behandling.